Vállalkozásfejlesztés mesterszak

Záróvizsga témakörök

* Finanszírozási módok és finanszírozási szerkezet. Befektetési döntések típusai és értékelési alapelvei. Ismertesse a a SWOT analízist (SWOT-1 és TOWS mátrix) és a stakeholder analízist, mint módszertant. A bemutatás során töltse fel tartalommal a SWOT analízist egy elképzelt vállalkozás példáján keresztül!
* A projekt fogalma, a projektmenedzsment alapelvei és a projekt ciklus. Projekttervezési és kockázatkezelési módszerek. Ismertesse a probléma- és célelemzés módszertanát különös tekintettel a probléma- és célfára. A bemutatás során töltse fel tartalommal mindkettőt, ahol a központi probléma egy elképzelt vállalkozás fő termékének, ill. szolgáltatásainak (pl. Suzuki Swift és egy sportkomplexum) alacsony jövedelemtermelő-képessége!
* Az innováció fogalmának változásai. Az innováció tartalma, természete, megjelenési formái. Az innováció környezete. Az innováció folyamata. Innovációs elméletek és modellek fejlődése, azok egy-egy gyakorlati példával való bemutatása.
* Mutassa be a projektek időtervezésének rendszerét (Gantt-diagram, hálótervezés, mérföldkövek). Töltsön fel tartalommal, egy Gantt-diagramot, egy elképzelt épület-beruházási projekt példáján keresztül! Az iparjogvédelem (szellemi tulajdon védelem) szerepe és eszközei a modern gazdaságban.
* Mutassa be a beruházási projekt fogalmát, alaptípusait, sajátosságait és a dinamikus mutatókon alapuló gazdasági elemzésének rendszerét Ismertesse a tender és a PPP projekt fogalmát, és mutassa be egy árajánlat kötelező tartalmi és formai elemeit. Az innováció finanszírozásának sajátosságai és formái. Az innováció menedzselése
* Ismertesse a projektek ellenőrzésének, monitoringjának és értékelésének rendszerét! Mutasson be néhány olyan konkrét hatékonysági mutatót, amelyeket egy innovatív fejlesztési, illetve beruházási projektben lehet használni! (Példa projekt: környezetvédelmi, energetikai és alapanyag-felhasználást csökkentő célokkal rendelkező ún. korszerűsítő beruházási projekt az autóiparban.) Ismertesse a fenntarthatóság és a disszemináció lényegét!
* Mutassa be a megvalósíthatósági tanulmány lehetséges struktúráját, tartalmi és formai előírásait és értékelésük szempontjait! Mutassa be a BCG, az IE és a GSM stratégiai tervező mátrixokat. Milyen célt szolgálnak ezek a mátrixok, és milyen elemekből tevődnek össze?
* A szervezetek folyamat alapú strukturálása és a lean szemlélet szerepe az innovációban. Mutassa be a vállalati stratégiák típusait, jellemezze az intenzív stratégiákat. Példákkal illusztrálja azok hatásait, ismertesse, eszközeit. Mely esetekben hatékonyak az eltérő intenzív stratégiák?
* Vállalkozások likviditási és jövedelmezőségi helyzetének elemzése, értékelése. A vállalati eladósodottság elemzése, csőd előrejelzés.
* Ismertesse a konvencionális és a stratégiai tervezés közötti különbségeket, definiálja a küldetés és a jövőkép fogalmát, milyen szerepe van a stratégiai küldetésnek és a stratégiai jövőképnek a vállalati stratégia kialakításában?
* Ismertesse a logikai keretmátrixot (felépítés, vertikális és horizontális logika, kitöltési sorrend, stb.) és töltse fel tartalommal egy elképzelt környezetvédelmi témájú fiktív vállalati projekt alapján! Az üzleti modell innováció jellemzői, a CANVAS modell szerepe ennek értékelésében.
* Mutassa be a vállalati stratégiák típusait, jellemezze az együttműködési stratégiákat. Ismertesse, mely esetekben lehetnek hatékonyak az együttműködési stratégiák. Ismertesse a vállalati stratégiák típusain belül a defenzív stratégiákat. Példákkal illusztrálja azok hatásait, ismertesse eszközeit.
* Ismertesse a vállalat külső környezeti elemzésének alapszabályait, módszereit, ezen belül részletezze a PEST elemzést, valamint az 5 erő modellt. Ismertesse a vállalat belső környezetének elemzésének alapszabályait, módszereit. Részletezze a kulcsfontosságú belső tényezőket. Mutassa be a Belső Faktor Értékelési Mátrixot (BFÉM). A versenytársak (üzleti) elemzésének szükségessége. Ismertesse a vállalat versenytárs elemzés alapszabályait, mutassa be a Versenyképességi mátrix felépítését.
* A vezetői számvitel hozzájárulása a költséggazdálkodáshoz A költségallokáció hagyományos módszerei és törekvések a vállalati általános költségek ésszerűbb menedzselésére.
* A vállalati controlling szervezet. A pénzügyi teljesítménymérés. Vállalati teljesítménymérési rendszerek

Debrecen, 2021. április 20. Dr. Nábrádi András

szakvezető